Борис Младенов-Young
Какво е плътската любов…

chitanka.info

Какво е плътската любов

в тоз свят на людско отчуждение!

Отчаян вопъл, тъжен зов

за близост и за утешение.

Безброй самотни същества

в минутите на обладание

не търсят сладост за плътта,

а топлинка и състрадание.

Те се отдават и грешат

с надежда сетна, с упование,

но ги очаква всеки път

горчиво разочарование.

И в мигове на чувствен плам,

човече, пак си чужд и сам!

София — 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.